CELEX: 62015TN0161
Language: el
Date: 2015-04-01 00:00:00
Title: Υπόθεση T-161/15: Aγωγή της 1ης Απριλίου 2015 — Brinkmann (Steel Trading) a.o. κατά Επιτροπής και ΕΚΤ

7.9.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/68
            
         Aγωγή της 1ης Απριλίου 2015 — Brinkmann (Steel Trading) a.o. κατά Επιτροπής και ΕΚΤ
   (Υπόθεση T-161/15)
   (2015/C 294/83)
   Γλώσσα διαδικασίας: η αγγλική
   
      Διάδικοι
   
   
      Eνάγουσες: Brinkmann (Steel Trading) Ltd (Λονδίνο, Ηνωμένο Βασίλειο)· Dalmar investments Ltd (Tortola, Βρετανικές Παρθένοι Νήσοι)· Darlows Consultants Ltd (Νασάου, Μπαχάμες)· Forestborne Ltd (Tortola)· International Corporate Management Company SA (Λουξεμβούργο, Λουξεμβούργο)· Kraxis Investments Ltd (Λευκωσία, Κύπρος)· Magnamox Management Ltd (Λευκωσία)· Megamatic Technologies Ltd (Λευκωσία)· Windward Yachting Ltd (Sliema, Μάλτα)· Chupit Ltd (Λευκωσία)· Coburg Investments (Overseas) Ltd (Λευκωσία)· First Trade International Ltd (Tortola)· Fitinvest Ltd (Λεμεσός, Κύπρος)· Halman Consultants (Overseas) Ltd (Tortola)· Limtan Investments Ltd (Λάρνακα, Κύπρος)· Minnesota Trading Ltd (Λευκωσία)· Protoconsult Ltd (Λευκωσία)· Transcoal Trading Ltd (Λευκωσία)· και Veft Management Ltd (Λευκωσία) (εκπρόσωπος: R. Nowinski, Barrister)
   
      Eναγόμενες: Ευρωπαϊκή Επιτροπή και Ευρωπαϊκή Κεντρική Τράπεζα
   
      Αιτήματα
   
   Οι ενάγουσες ζητούν από το Γενικό Δικαστήριο:
   
               —
            
            
               να υποχρεώσει την Ευρωπαϊκή Ένωση να αποκαταστήσει τη ζημία που αυτές υπέστησαν εξαιτίας της υιοθετήσεως και της εφαρμογής του μνημονίου συναντίληψης για τη δεσμευτική οικονομική πολιτική επιδικάζοντάς τους τα ποσά που εκτίθενται στο δικόγραφο της αγωγής ή τα κατά την κρίση του οφειλόμενα σε αυτές ποσά·
            
         
               —
            
            
               να καταδικάσει την Ευρωπαϊκή Ένωση στα δικαστικά έξοδα, λόγω της ασκήσεως της παρούσας αγωγής.
            
         
      Ισχυρισμοί και κύρια επιχειρήματα
   
   Προς στήριξη της αγωγής τους οι ενάγουσες προβάλλουν τρεις ισχυρισμούς.
   
               1.
            
            
               Πρώτον, οι ενάγουσες προβάλλουν παράβαση του άρθρου 18 της Συνθήκης για τη Λειτουργία της Ευρωπαϊκής Ένωσης και του άρθρου 21, παράγραφος 2, του Χάρτη των Θεμελιωδών Δικαιωμάτων, καθόσον η Επιτροπή και η ΕΚΤ ενήργησαν παρανόμως εισάγοντας δυσμενή διάκριση εις βάρος της Κύπρου και, ως εκ τούτου, εισήγαγαν άμεση δυσμενή διάκριση εις βάρος των καταθετών των κυπριακών τραπεζών.
            
         
               2.
            
            
               Δεύτερον, οι ενάγουσες ισχυρίζονται ότι η Επιτροπή και η ΕΚΤ ενήργησαν παρανόμως επειδή προσέβαλαν τα δικαιώματα των καταθετών για προστασία της ιδιοκτησίας τους, όπως αυτά κατοχυρώνονται στον Χάρτη των Θεμελιωδών Δικαιωμάτων, και
            
         
               3.
            
            
               Τρίτον, οι ενάγουσες προβάλλουν παράβαση του άρθρου 5, παράγραφος 4, της Συνθήκης για την Ευρωπαϊκή Ένωση, καθόσον η Επιτροπή και η ΕΚΤ ενήργησαν παρανόμως παραβιάζοντας την αρχή της αναλογικότητας κατά την κατάρτιση του μνημονίου συναντίληψης για τη δεσμευτική οικονομική πολιτική το οποίο διαπραγματεύθηκαν η Επιτροπή και η ΕΚΤ με εξουσιοδότηση του Ευρωπαϊκού Μηχανισμού Στήριξης.